Калина Малина
Как те чаках

chitanka.info

Как те чаках, как те чаках,

мили Дядо Мраз, да спреш

и пред малката ни къща,

свирчица да ми дадеш!

Как те чаках и поглеждах

колко сняг е навалял.

Пак край нас си минал бързо,

у съседа пак си спрял.

Сламената ни къщурка

под снега не си познал.

Свирчицата ми навярно

пак на другиго си дал…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.